E de seguit, damb grana alegria de Maimuna, qu’auie començat a sénter terribles inquietuds, e damb gran desengust de Dahnasch, que contrariament s’auie pensat que copularie eth prince e ja s’auie metut a dançar content, Kamaralzaman s’inclinèc un aute còp entà Sett Budur e dempús d’auer-la punat ena boca, li treiguec deth dit ponin un anèth ornat damb un beròi diamant, e se lo botèc en sòn pròpri dit ponin, enta demostrar que des d’aqueth moment disputaue ara joena coma esposa; e dempús d’auer botat en dit dera joena eth sòn pròpri anèth, virèc era esquia, encara que damb gran pena, e non se tardèc a esclipsar-se un aute còp.